
Narva Linnavolikogu 28.06.2007 otsuse nr 310

“Munitsipaaleluruumi Pähklimäe 7-48 Narvas otsustuskorras võõrandamine”

kehtetuks tunnistamine

1. Asjaolud ja menetluse käik

11.04.2007.a teatas Irina Šejenkova Narva Linnavalitsuse Linnavara- ja Majandusametile kirjalikult oma soovist omandada üürilepingu alusel kasutatav munitsipaaleluruum aadressil Narvas Pähklimäe 7-48  hinnaga 103 500 krooni.

28.06.2007.a võttis Narva Linnavolikogu vastu otsuse nr 310 “Munitsipaaleluruumi Pähklimäe 7-48 Narvas otsustuskorras võõrandamine”, mille kohaselt otsustati võõrandada Narva linnale kuuluv korteriomand asukohaga Pähklimäe 7-48 Narvas otsustuskorras Irina Šejenkova’le hinnaga 103 500 krooniga.

15.08.2007.a esitas Irina Šejenkova  Narva Linnavalitsuse Linnavara- ja Majandusametile avalduse nimetatud korteriomandi ostust loobumise kohta, kuna tal puuduvad selleks vajalikud rahalised vahendid.

Seoses sellega, et langes ära üks eelnimetatud haldusakti vastuvõtmise aluseks olevatest asjaoludest, on vaja tunnistada  Narva Linnavolikogu 28.06.2007 otsus nr 310 kehtetuks.

2. Õiguslikud alused

Vastavalt Haldusmenetluse seaduse § 64 lõikele 2 haldusorgan otsustab haldusakti kehtetuks tunnistamise kaalutlusõiguse kohaselt, kui seadus ei keela haldusakti kehtetuks tunnistada või ei kohusta haldusakti kehtetuks tunnistama. 

Vastavalt Haldusmenetluse seaduse § 70 lõikele 1 kehtetuks tunnistamine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded. 

3. Otsus

Tunnistada kehtetuks Narva Linnavolikogu 28.06.2007 otsus nr 310 “Munitsipaaleluruumi Pähklimäe 7-48  Narvas otsustuskorras võõrandamine”.

4. Otsuse teatavaks tegemine

Narva Linnavalitsuse Linnavara- ja Majandusametil teha käesoleva otsus teatavaks Irina Šejenkova’le.

5. Otsuse vaidlustamine

Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

6. Rakendussätted

Otsus jõustub seaduses sätestatud korras.

Mihhail Stalnuhhin

Narva Linnavolikogu esimees

Narva Linnavolikogu 28.06.2007 otsuse nr 310

“Munitsipaaleluruumi Pähklimäe 7-48 Narvas otsustuskorras võõrandamine”

kehtetuks tunnistamine

Narva Linnavalitsus võtab vastu protokollilise otsuse:

1. Nõustuda esitatud Narva Linnavolikogu otsuse eelnõuga.

2. Volitada Narva Linnavalitsuse Linnavara- ja majandusameti Kommunaalmajandusosakonna juhatajat direktori ülesannetes Arkadi Nikolajev’it antud küsimust ette kandma Narva Linnavolikogu istungil.

